Diari Oficial de la Generalitat Valenciana


Sumari del DOGV 5081, del 30-08-2005 (2005/9300)

ORDE de 24 de juny de 2005, de la Conselleria de Cultura, Educació i Esport per la qual s'autoritza l'ampliació d'ensenyaments en el grau elemental al Conservatori Professional de música Mestre Feliu, de titularitat de l'Ajuntament de Benicarló (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9300


Data del document
:   24-06-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Benicarló
    * centre d'ensenyament
    * educació artística
    * música

ORDE de 24 de juny de 2005, de la Conselleria de Cultura, Educació i Esport per la qual s'autoritza l'ampliació d'ensenyaments en el grau elemental al Conservatori Professional de música Mestre Feliu, de titularitat de l'Ajuntament de Benicarló (Castelló). [2005/9300]
  
L'expedient ha sigut iniciat pel representant de l'Ajuntament de Benicarló, en sol·licitud d'autorització per a l'ampliació d'ensenyaments amb l'impartició de l'especialitat de Contrabaix en el grau elemental en el Conservatori Professional de Música de titularitat municipal de Benicarló.
  
El 15 de setembre de 1997, es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Benicarló, per a la creació del conservatori professional de música de titularitat municipal en la citada localitat.
  
La cláusula segona de l'Adenda de 28 de març de 2001 al conveni abans mencionat, modifica la cláusula novena d'este, establint que les modificacions que es produïsquen en els ensenyaments, instal·lacions i altres requisits mínims del conservatori seran aprovats per Orde del conseller de Cultura i Educació.
  
Vist l'informe favorable de la Unitat d'Inspecció Educativa es despren que la titulació i programació presentada per a impartir l'ensenyament sol·licitat s'ajusta al que establix la legislació vigent aplicable.
  
Vista la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril), pel que s'establixen els requisits mínims dels centres que impartisquen ensenyaments artístics y el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
En exercici de les atribucions conferides per l'article 35 de la Llei de Govierno Valencià,
  
ORDENE
  
Primer
  
Autoritzar al Conservatori Professional de Música Mestre Feliu, de Benicarló, de titularitat municipal, amb número de codi 06629971, l'ampliació dels seus ensenyaments amb l'especialitat de contrabaix en el seu grau elemental.
  
Segon
  
La present autorització produirà efectes des de l'inici del curs acadèmic 2005/2006.
  
Tercer
  
Qualsevol modificació dels termes d'esta orde requerirà la preceptiva autorització de l'administració Educativa.
  
Disposició Addicional
  
La present Orde es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de l'honorable Sr. conseller de Cultura i Educació en el termini d'un mes a comptar des de l'endemà de la seua notificació o publicació, segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació o publicació segons corresponga.
  
València, 24 de juny de 2005
  
El conseller de Cultura, Educació i Esport
  
ALEJANDRO FONT DE MORA TURÓN